تورکیه بؤیوک میللت مجلیسی‌نین صدری مصطفی شنتوپ، مونته نگرو پارلامئنتی‌نین صدری آلکسا بجیچ ایله گؤروش کئچیریب.
شنتوپ آنتالیا-دا تشکیل ائدیلن گونئی-دوغو آوروپا امکداش‌لیق پروسه پارلامئنت آسامبلئیاسی‌نین (GDAÜ PA) 8-جی عمومی ایجلاسینا قاتیلان آلکسا بجیچ ایله ایکی طرف‌لی گؤروشده بیر آرایا گلیب.
تورکیه‌-نین مونته نگرو ایله اورتاق بیر تاریخ و مدنیتی بؤلوشدوگونو سؤیله‌ین شنتوپ اؤلکه‌لر آراسینداکی یوکسک سویه‌لی سفرلرین علاقه‌لرین اینکیشافینا یاپیجی تحفه وئردیگینی سؤیله‌ییب.
شنتوپ یئنی نوع کوروناویروس اپیدمیسی دؤورونده تورکیه-‌نین دیگر اؤلکه‌لرله اولدوغو کیمی مونته نگرو ایله ده معنا‌لی هم رای‌لیک نوماییش ائتدیردیگینی وورغولایا‌راق، "مونته نگرو، چوخ مدنیت‌لی و اتنیک قورولوشو ایله بیزیم اوچون گونئی-دوغو آوروپانین باریش و ثابت‌لیگینه تحفه وئرن دوست بیر اؤلکه‌دیر. دینج‌لیگینه، ریفاه و ثابت‌لیگینه اؤنم وئردیگیمیز دوست‌لاریمیزین و قوهوم‌لاریمیزین یاشادیغی اؤلکه‌ده‌کی اینکیشاف‌لاری یاخیندان ایزلییریک" دئییب.
